Näin Turussa siirrettiin talo - Rekalla rakentamisen alta pois

Teija Uitto

Turussa toteutettiin viime yönä harvinainen operaatio. Puistokatu 7:n puutalo siirrettiin pois tontiltaan kellarirakentamisen ajaksi.

Puutalon viereltä on aiemmin purettu hirsi kerrallaan toinen suojeltu puutalo.

Iäkkään puutalon siirtoa oli valmisteltu pitkään. Itse työt alkoivat tiistai-iltana kello 23. Ajoneuvoliikenne oli suljettu Puutarhakadun ja Eerikinkadun väliltä aamuviiteen asti. Myös Mikonkadulla oli ajokielto ennen Puistokadun risteystä.

Puutalo hilattiin lavetin päälle ja siirrettiin hallitusti rekan kyytiin. Rekka kuljetti puutaloa vain pienen matkan, sillä rakennus siirtyi evakkoon Ruusukorttelin polulle.

Siirretty puutalo sekä hirsi kerrallaan purettu puutalo ovat suojeltuja ja ne palautetaan tontille kellarin ja parkkiluolan rakentamisen jälkeen. Hartela Oy rakentaa tontille kerrostalon ja 79 autopaikan parkkiluola.